42 TESTACEA 



Historia. Pholadibus Dactylis nonnisi Tarentinum sinum abundare observa- 

 tiones institutae nos docent . Quantum diligentiae adhibuerimus , in nulla alia 

 maris plaga , utramque Siciliam circumfluentis , illas deprehendere datum fuit . 

 Degunt ipsae in argilloso solo sinus illius, qui Mare piccolo vulgo nuncupatur; 

 a distantia duorum pedum ad duodecim quam proxime ab ora maritima: semper 

 autem ad duorum circiter pedum altitudinem super earum cryptas aquae maris 

 adsurgunt . 



Cryptae hujusmodi conicam ■formam praeseferunt, angustiore sui parte sur- 

 ^sura versa, per quam Molluscum Pholadem incolens tracheas pro iubitu exerit, 

 i. ut in Fig. i Tab. VII delineatum adparet . Earum amplitudo Pholadum aetati, at- 

 que magnitudini respondere videtur: in adultis duos circiter pedes in altitudinem 

 patet, et hiatus diameter quinque lineas minus excedit. In junioribus, Mollusca 

 tum pede exerto , ac in terebrae formam accominodato , tum etiam conchae mini- 

 sterio circa pedis apicem veluti circa axem revolutae , cryptam profundiorem , la- 

 tioremque emciunt quemadmodum adolescunt. Tanta est motus hujusmodi effi- 

 cacia, ut lapidibus simul perterebrandis par sit. Revera etenim Pholades in sinu 

 Ariminensi, perinde ac ad oram maritimam Pictaviae, atque Alnisii, Planco 

 et Reaumurio w testantibus, in saxis hospitantur: quod nos etiam saepe conspe- 

 ximus. In ligno pariter ipsas intrusas fuisse deprehensas loco citato scribit lau- 

 datus Reaumurius . Hiatus praedictus in maris fundo , vel in saxorum facie faci- 

 lis spectatu, Pholadis inibi delitescentis certum piscatoribus indicium praebet; 

 qui argillam effodiendo, vel saxum confringendo, Pholadem attingunt, eamque 

 e latebra educunt. 



Ex his facile intelligitur , Molluscorum Pholades inhabitantium eam esse na- 

 turam,ut facultate cibi exquirendi omnino destituantur; et nonnisiillo utantur , 

 qui fortunaipsis objicitur.Tracheae anticae paullisper ultra latebrae hiatum exer- 

 tae munus est illum sugendo veluti absorbere; qui deinceps inter pallium, et 

 abdomen viam petens, tendit ad os, in infima conchae parte locatum, ut infra de- 

 monstrabimus. Excrementitia colluvies per tracheam posticam e crypta excer- 

 nitur. Quo ad alteram nutritionis viam cunctis fortasse Testaceis communem, 

 praestat adire quae declaravimus Cap. III, Part. II nostrae Introductionis. 



Pholadum Hypogaeas, vere procedente, ovis completas invenimus; quibus 

 opportuno tempore per tracheam extra cryptam expulsis, atque ab aquis ab- 

 reptis , foetus , qui ab iis emergunt , in argillam , vel saxum , super quem consi- 



(i) De Conch. Part. I, Cap. XXVI, pag. 34. 



(2) Mem. de VAcad. A. J?J2, ■ 



